Diari Oficial de la Generalitat Valenciana


Sumari del DOGV 1810, del 23-06-1992 (1992/825243)

RESOLUCIÓ de 5 de juny de 1992, del Director del Servei Valencià de Salut, per la qual es convoca concurs per a la provisió de places vacants de Cap de Servei dels serveis jerarquitzats de les intitucions sanitàries de la Seguretat Social dependents del Servei Valencià de Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1810

Data del DOGV
:   23-06-1992

Secció del DOGV
:   AUTORITATS I PERSONAL

Número del document
:   1992/825243


Data del document
:   05-06-1992

Organisme emissor
:   Servei València de Salut

Tipus de document
:   Resolució

Resolució de 5 de juny de 1992, del Director del Servei Valencià de Salut, per la qual es convoca concurs per a la provisió de places vacants de Cap de Servei dels serveis jerarquitzats de les institucions sanitàries de la Seguretat Social dependents del Servei Valencià de Salut.  
Atesa la necessitat urgent de dotar les places vacants de Cap de Servei dels serveis jerarquitzats de la Seguretat Social i que, en virtut d'allò establert en la disposició transitòria segona del Reial Decret 118/1991 de 25 de gener sobre selecció de personal estatutari i provisió de places en les IISS de la Seguretat Social, subsisteix la vigència de l?Ordre de 5 de febrer de 1985, del Ministeri de Sanitat i Consum, que regula les bases de les convocatòries per a la promoció als llocs de caps de servei dels serveis jerarquitzats d'IISS, encara que hi serà aplicable el barem de mèrits per a l'accés a la categoria de facultatiu especialista, aprovat conforme a allò previst en l'article 30, u, del Reial Decret 118/1991, de 25 de gener.  
En virtut de les competències que m'han estat delegades per l'article primer, b) de l'Ordre de 2 de desembre de 1991 de la Conselleria de Sanitat i Consum, resolc:  
Convocar concurs per a la provisió de places de Cap de Servei vacants en les plantilles dels serveis jerarquitzats d'IISS del Servei Valencià de Salut, d'acord amb les bases que es publiquen en l'annex 1 d'aquesta resolució.  
València, 5 de juny de 1992.   
El Director del SVS:   
José Antonio Aznar Lucea.  
ANNEX I  
1. Places objecte de la convocatòria  
La denominació i altres característiques de les places objecte de convocatòria són les que s'especifiquen en la relació de vacants que figuren com a annex II d'aquesta resolució.  
2. Característiques generals.  
El règim jurídic de les places objecte de la convocatòria és l'establert en l'Estatut Jurídic de Personal Mèdic, aprovat per Decret 3160/1966, de 23 de desembre, i altres disposicions legals dictades per al desenvolupament de l'estatut esmentat.  
El personal facultatiu que obtinga plaça en aquesta convocatòria no podrà compatibilitzar l'exercici d'aquesta amb un altre lloc de treball, càrrec o activitat en el sector públic, llevat dels supòsits excepcionals que preveuen les disposicions vigents en matèria d'incompatibilitats.  
Els facultatius que siguen seleccionats en aquesta convocatòria queden subjectes al règim de dedicació exclusiva en els termes prevists per la Llei 53/1984, Reial Decret 598/1985, i Decret 60/1985, Decret 169/1990, de 15 octubre, del Consell de la Generalitat Valenciana, pel fet de tenir assignat els llocs de treball complement específic B.  
Les places convocades queden vinculades orgànicament a l'hospital respectiu i funcionalment al districte sanitari a què estiga adscrit l'hospital.  
Complint l'article 9 de l'Ordre de 5 de febrer de 1985 del Ministeri de Sanitat i Consum, els llocs de Cap de Servei o de secció dels serveis jerarquitzats de les institucions sanitàries de la Seguretat Social, seran avaluats específicament a l'efecte de continuïtat al terme del primer i segon quadrienni del seu exercici.  
3. Requisits dels aspirants  
3.1. Requisits generals.  
a) Posseir la nacionalitat espanyola.  
b) Posseir la titulació corresponent.  
Els metges han de posseir el títol de llicenciat o doctor en Medicina í Cirurgia, com també el corresponent títol de metge o especialista expedit pel Ministeri d'Educació i Ciència, o haver sol·licitat la seua expedició.  
Els farmacèutics han de posseir el títol de llicenciat o doctor en Farmàcia i posseir el corresponent títol de Farmacèutic Especialista, expedit pel Ministeri d'Educació i Ciència, o haver-lo sol·licitat d'acord amb l?Ordre de 9 de març de 1989 per la qual es desenvolupa la disposició transitòria tercera del Reial Decret 2708/1988, de 15 d'octubre, sobre estudis d'especialització i obtenció del títol de Farmacèutic Especialista. Els nomenaments que s'expedesquen i les preses de possessió estaran condicionats a l?obtenció del títol de l?especialitat. Aquests llicenciats o doctors podran accedir a les places de les següents especialitats:  
Farmàcia Hospitalària.  
Anàlisis Clíniques.  
Microbiologia i Parasitologia.  
Bioquímica Clínica.  
Els químics han de posseir el títol de llicenciat o doctor en Ciències Químiques, o haver sol·licitat la seua expedició i acreditar la seua formació en l?especialitat que es tracte mitjançant diploma expedit per la corresponent escola d'especialització o formació completa com a Químic Intern Resident, realitzat en centres acreditats o reconeguts amb la superació prèvia de la prova nacional selectiva establerta en les disposicions vigents. Aquests llicenciats o doctors podran accedir a les places de les següents especialitats:  
Anàlisis Clíniques.  
Microbiologia i Parasitologia.  
Bioquímica Clínica.  
Els biòlegs han de posseir el títol de llicenciat o doctor en Ciències Biològiques o haver sol·licitat la seua expedició i acreditar la seua formació en l?especialitat que es tracte mitjançant diploma expedit per la corresponent escola d'especialització o formació completa com a Biòleg Intern Resident, realitzada en centres acreditats o degudament reconeguts, després de la prèvia superació de la prova nacional selectiva que estableixen les disposicions vigents. Aquests llicenciats o doctors podran accedir a les places de les següents especialitats:  
Bioquímica Clínica  
Immunologia   
Microbiologia i Parasitologia   
Anàlisis Clíniques  
c) Aquells aspirants que tinguen plaça en propietat en serveis jerarquitzats de la Seguretat Social hauran d'haver-la exercit durant un període mínim de dotze mesos, en el supòsit d'optar a places d'igual o inferior categoria.  
d) Aptitud psico-física que s'acreditarà per reconeixement mèdic en un centre sanitari del Servei Valencià de Salut que es determinarà una vegada obtinguda la plaça. La presa de possessió quedarà condicionada a la superació d'aquest requisit.  
e) No estar inhabilitat per a l?exercici professional o per a l?exercici de funcions públiques, ni separat mitjançant expedient disciplinari del servei de les administracions públiques o de la Seguretat Social.  
f) Ingressar la quantitat de 3.000 pessetes per cada instància que es presente en concepte de drets d'examen en un dels comptes corrents i entitats bancàries següents:  
- Alacant: Caja de Ahorros del Mediterraneo.  
c/c 33508253890/93 - Oficina Principal.  
- Castelló: Banco Bilbao-Vizcaya.  
c/c 12.500-7 - Oficina Principal.  
- València: Banco de Valencia.  
c/c 41326-49 - Oficina Principal.  
- Alcoi: Caja de Ahorros del Mediterraneo.  
c/c 640.001 - Sucursal 1.002.  
3.2. Requisits específics.  
1) Per a l'accés a lloc de Cap de Servei:  
Es considerarà com a requisit mínim haver exercit en propietat plaça de l?especialitat que es tracte en els serveis jerarquitzats de la Seguretat Social, o en hospitals amb programa acreditat per a la docència per la comissió nacional de l?especialitat que es tracte o en centre estranger amb programa reconegut per a la docència de postgraduats en l?especialitat corresponent, per un període mínim de 5 anys.  
Si s'escau, se sumarà el període de temps d'exercici de plaça en els diferents serveis i hospitals. Es comptabilitzarà com a un sol els períodes de temps en què s'haja exercit simultàniament més d'una plaça.  
3.3. Acreditació de requisits generals i específics  
3.3.1. Els requisits generals i específics hauran de complir-se l?últim dia de termini legal de presentació de sol·licituds i mantenir-se fins a la presa de possessió.  
3.3.2. La \_comprovació dels requisits específics correspondrà al tribunal  
4. Sol·licituds.  
4.1 Els qui desitgen participar en el concurs hauran d'aportar l?oportuna sol·licitud d'acord amb el model que figura com a annex V i es presentaran en les unitats de registre de les direccions territorials de la Conselleria de Sanitat i Consum a Alacant (c/ Girona, núm. 26 - CP 03337); Castelló (plaça Hort dels Corders, núm. 12 - CP 12264) i València (Gran Via Ferran el Catòlic, núm. 74 - 46183) i Gerència d'Area d'Alcoi (Onofre Jordà, núm. 21 - CP 03709).  
4.2 Les sol·licituds dirigides al Director del Servei Valencià de Salut es presentaran in un termini de 30 dies hàbils comptadors a partir de l?endemà de la publicació de la convocatòria en el Diari Oficial de la Generalitat Valenciana.  
4.3 Les sol·licituds presentades per correu s'atendran al que disposa l'article 66 de la vigent Llei de Procediment Administratiu.  
4.4. Es presentaran instàncies independents per a cada categoria. Dins de cadascuna d'elles només caldrà una instància per a tots els llocs convocats per a una mateixa especialitat i categoria.  
4.5 La consignació de dades falses en la instància o en la documentació aportada pels aspirants serà sancionada amb la pèrdua de plaça a més de les mesures legals que corresponga aplicar.  
4.6 El domicili que figure en les instàncies es considerarà el vàlid a l?efecte de notificació i seran responsabilitat exclusiva del concursant les errades en la seua consignació i la comunicació al Servei Valencià de Salut de qualsevol canvi de domicili.  
5. Documents que cal aportar junt amb la instància.  
Junt a la instància, els concursants hauran d'aportar els següents documents:  
a) Rebut original o fotocòpia compulsada de l'ingrés en el Servei Valencià de Salut de la quantitat de 3.000 pessetes en concepte de drets d'examen. En el supòsit que la sol·licitud es curse per correu, l'ingrés podrà realitzar-se per gir postal o telegràfic, adjuntant a la instància el corresponent resguard acreditatiu.  
b) Fotocòpia del títol de l'especialitat a què s'opte, sense perjudici d'allò que es preveu en la base II d'aquesta resolució.  
c) Història professional en què consten els mèrits avaluables, de conformitat amb el barem establert en l'annex III de la convocatòria.  
d) Documentació acreditativa dels mèrits que els concursants al·leguen davant el tribunal vist el barem de mèrits.  
L'acreditació dels mèrits avaluables segons barem han d'efectuar-se en document original o fotocòpia compulsada.  
En relació amb els treballs i publicacions científiques es podrà aportar fotocòpia sempre que s'especifique la ressenya de la publicació o certificació acreditativa del centre o institució organitzadora, en cas que es tracte d'aportacions a reunions científiques que no hagen estat publicades.  
El tribunal podrà requerir dels interessats qualsevol tipus d'aclariment que sobre la documentació presentada es plantege, i aquests estaran obligats a facilitar-lo.  
En cas que el requeriment no siga atés no s'avaluarà el mèrit corresponent.  
El tribunal sols podrà valorar o sol·licitar aclariments sobre mèrits al·legats pels concursants junt a la instància.  
e) Acreditació en document original o fotocòpia compulsada dels requisits específics de la base 3.2.  
6. Admissió de sol·licituds.  
Finalitzat el termini de presentació d'instàncies, el director del Servei Valencià de Salut publicarà en el tauler d'anuncis dels serveis centrals del Servei Valencià de Salut, C/ Roger de Llúria, núm. 19, 46582 València, la llista provisional de concursants admesos i exclosos, amb expressió, en l?últim cas, de les causes d'exclusió.  
Es concedirà un termini de deu dies hàbils a l?efecte de reclamacions, que es presentaran davant el director del Servei Valencià de Salut de conformitat amb el que preveu l'article 121 de la Llei de Procediment Administratiu.  
De conformitat amb el que preveu l'article 71 de la Llei de Procediment Administratiu si la instància no compleix els requisits o falta algú dels documents de la base 5, es requerirà a l?interessat perquè, en un termini de 10 dies corregesca la falta.  
Les reclamacions seran acceptades o rebutjades en la resolució que aprove la llista definitiva, que es publicarà d'idèntica forma que la provisional.  
Contra la resolució que aprove la llista definitiva es podran interposar els recursos que s'especifiquen en la base 10 d'aquesta convocatòria.  
7. Tribunals del concurs  
Els tribunals del concurs tindran en cada cas la composició que estableix l'article 5é de l?Ordre de 05.02.85, per la qual es regula el sistema de promoció als llocs de Cap de Servei i Secció dels serveis jerarquitzats de les institucions sanitàries de la Seguretat Social i l?Ordre de 22.02.89, per la qual es modifiquen determinats preceptes de l?Ordre de 05.02.85.  
Els membres del tribunal seran designats pel Secretari General de la Conselleria de Sanitat i Consum, a proposta del Director del Servei Valencià de Salut, d'acord amb la disposició addicional 5ª de l?Ordre de 2 de desembre de 1991, de la Conselleria de Sanitat i Consum.  
La relació nominal dels seus membres serà publicada en el tauler d'anuncis dels serveis centrals del Servei Valencià de Salut junt a la llista provisional d'admesos i exclosos.  
8. Desenvolupament del concurs.  
8.1. El concurs constarà de dues fases:  
8.1.1. En la primera el tribunal valorarà els mèrits aportats per l'aspirant segons el que expressat en el barem que consta en l'annex III.  
Igualment hi haurà una puntuació addicional per coneixement de valencià, acreditat per la Junta Qualificadora de Coneixements del Valencià i que consta com a annex IV.  
8.1.2. La segona fase constarà al seu torn de dues parts:  
a) L'exposició pública davant el tribunal d'una memòria explicativa sobre l'organització i el funcionament de la unitat o unitats assistencials que es tracte i tindrà una duració màxima de seixanta minuts. L'aspirant presentarà, en el moment de l'exposició, per acompanyar-la, tota la documentació que estime convenient. El tribunal podrà, després de l'exposició, demanar a l'aspirant tants aclariments com estime oportú. La valoració de l'exposició pública s'estableix en un màxim de 15 punts.  
b) La prova pràctica consistirà en una entrevista amb l'aspirant que tractarà sobre els coneixements científics i d'organització sanitària acreditats en la seua història professional. La seua valoració màxima serà igualment de 15 punts.  
8.2 Qualificació de la segona fase de concurs.  
a) El tribunal fixarà abans de la realització de la segona fase del concurs la puntuació mínima necessària per a superar-la.  
b) La qualificació de les proves d'exposició pública i prova pràctica es determinarà per a cada aspirant per la mitjana aritmètica de qualificacions que els atorgue cadascun dels membres del tribunal amb la limitació màxima abans fixada.  
8.3. La qualificació final de cada aspirant es determinarà per la suma dels resultats parcials obtinguts en cada fase del concurs.  
8.4. La data, l'hora i el lloc en què es faran les fases d'exposició pública i les proves pràctiques seran publicats pel tribunal, com a mínim amb quinze dies d'antelació, en el tauler d'anuncis dels serveis centrals del Servei Valencià de Salut.  
9. Resolució del concurs  
9.1. El tribunal no podrà deixar sense cobrir les places objecte de convocatòria si els aspirants compleixen les condicions establertes en aquesta i, després de la prova pràctica, superen els mínims que s'han establert prèviament.  
9.2. Una vegada finalitzades les oportunes actuacions, el tribunal farà públics els resultats del concurs, que seran exposats als taulers d'anuncis de les direccions territorials de la Conselleria de Sanitat i Consum d'Alacant, Castelló i València, i Gerència d'Area d'Alcoi.  
9.3. En el supòsit que un adjudicatari renuncie a la plaça, aquesta s'adjudicarà al següent en dret, i només hi caldrà la certificació del president i del secretari del tribunal.  
9.4. El tribunal elevarà al Director del Servei Valencià de Salut la corresponent proposta d'adjudicació de places objecte de la convocatòria, que tindrà caràcter vinculant llevat que no s'hagen complert els requisits formals i de procediment establerts.  
9.5 El Director del Servei Valencià de Salut dictarà la resolució que designarà els facultatius proposats pel tribunal, que serà publicada en el Diari Oficial de la Generalitat Valenciana.  
10. Recursos  
Contra les resolucions del director del Servei Valencià de Salut relatives a la convocatòria, el tràmit i la resolució d'aquest concurs, es podrà interposar recurs de reposició previ al contenciós administratiu davant el Conseller de Sanitat i Consum en el termini d'un mes, comptador a partir de la publicació de l'acte recorregut. Contra els actes del tribunal es podrà interposar recurs d'alçada davant el secretari general de la Conselleria de Sanitat i Consum en el termini de quinze dies, comptadors a partir de la publicació de l'acte recorregut.  
11. Presentació de documents.  
11.1 Els facultatius seleccionats en el concurs disposaran d'un termini de 15 dies naturals a comptar des de l'endemà de la publicació de la llista definitiva de resultats del concurs a què fa referència la base 9.4 per a presentar davant el Director del Servei Valencià de Salut la documentació acreditativa de compliment dels requisits assenyalats en la base 3.1. de la següent forma:  
a) Fotocòpia compulsada del Document Nacional d'Identitat.  
b) Fotocòpia validada per fedatari públic del títol de llicenciat en Medicina i Cirurgia, de llicenciat en Farmàcia o de llicenciat en Ciències Químiques.  
c) Títol d'especialista expedit pel Ministeri d'Educació i Ciència: la documentació a què es refereix aquest apartat s'acreditarà en la mateixa forma que s'estableix en l'apartat anterior.  
d) Declaració de no estar inhabilitat per a l?exercici professional o per a l?exercici de funcions públiques, i de no haver estat separat mitjançant expedient disciplinari del servei de qualsevol administració pública o de la Seguretat Social.  
e) L'aptitud psico-física s'acreditarà per reconeixement mèdic efectuat pels serveis mèdics del Servei Valencià de Salut en el centre que es determine. f) Declaració d'acceptació de prestar serveis amb dedicació exclusiva a la sanitat pública i renúncia a qualsevol altra activitat pública o privada, en els termes de la Llei 53/1984, de 26 de desembre, i normes de desplegament i, en particular, del Decret 169/1990, de 15 d'octubre, del Consell de la Generalitat Valenciana.  
11.2. Malgrat l'assenyalat en l'apartat anterior, per als facultatius que ja exercesquen com a tals amb plaça en propietat en les institucions sanitàries de la Seguretat Social, només caldrà que presenten el títol d'especialista quan la plaça que exercesquen siga de diferent especialitat.  
11.3. En cas que en un facultatiu seleccionat no concórreguen els requisits exigits en la convocatòria, el Director del Servei Valencià de Salut dictarà resolució motivada en què es declararà la pèrdua dels drets de la plaqa que es tracte. L'esmentada resolució podrà ser impugnada en la forma establerta en la base 10.  
12. Nomenament i presa de possessió.  
Comprovat el compliment dels requisits, el Director del Servei Valencià de Salut publicarà l'adjudicació definitiva de les places en el Diari Oficial de la Generalitat Valenciana.  
Els facultatius seleccionats disposaran d'un termini de trenta dies hàbils a partir de l?endemà de la publicació en el Diari Oficial de la Generalitat Valenciana, per a efectuar la presa de possessió, que es realitzarà en la direcció del centre.  
En el supòsit que en alguna de les places objecte de convocatòria no es puga produir la incorporació del facultatiu perquè el servei es troba en període de condicionament, instal·lació d'equips, obres o causes semblants, el termini de possessió no començarà a comptar fins que realment puga iniciar-se la prestació de serveis i, no se'n generaran drets econòmics ni de qualsevol altre tipus a favor de l'adjudicatari.  
Quan el facultatiu que obtinga plaça, haja exercit una altra de la Seguretat Social en diferent província o comunitat autònoma, el Servei Valencià de Salut sol·licitarà de la unitat administrativa d'origen el trasllat de l?expedient del facultatiu.  
Una vegada presa possessió del lloc que se li haja adjudicat haurà d'exercir-lo durant un període mínim de dotze mesos. Els qui incomplesquen aquesta limitació seran exclosos de qualsevol tipus de concurs per a la promoció a llocs o provisió de places vacants de la Seguretat Social d'igual o inferior categoria durant un període d'un any.  
En tot cas, la presa de possessió de la nova plaça implicarà el cessament en la que s'exercia.  
ANNEX II  
Places objecte d'aquesta convocatòria  
Districte 1 Hospital de Vinaròs  
Especialitat Cap Servei  
Traumatologia i Cirurgia Ortopèdica 1  
Ginecologia-Obstetrícia 1  
Pediatria 1  
Anestèsia - Reanimació 1  
Anàlisis Clíniques 1  
Radiodiagnòstic 1  
Districte 2 Hospital General de Castelló  
Especialitat Cap Servei  
Anestèsia - Reanimació 1  
Cardiologia 1  
Farmàcia Hospitalària 1  
Hematologia - Hemoteràpia 1  
Medicina Intensiva 1  
Districte 3 Hospital Gran Via de Castelló  
Especialitat Cap Servei  
Anàlisis Clíniques 1  
Districte 6 Hospital de Requena  
Especialitat Cap Servei  
Cirurgia Gral. i de l'Aparell Digestiu 1  
Ginecología-Obstetrícia 1  
Pediatria 1  
Anàlisis Clíniques 1  
Radiodiagnòstic 1  
Districte 9-14 Hospital Doctor Peset de València  
Especialitat Cap Servei  
Anestèsia - Reanimació 1  
Hematologia - Hemoteràpia 1  
Districte 7-11-13 Hospital la Fe de València  
Especialitat Cap Servei  
Alergiologia 1  
Endocrinologia 1  
Districte 12 Hospital Clínic Universitari de València  
Especialitat Cap Servei  
Cirurgia Gral. i de l'Aparell Digestiu 1  
Medicina Intensiva 1  
Districte 15 hospital Sant Francesc de Borja de Gandia  
Especialitat Cap Servei  
Ginecologia-Obstetrícia 1  
Districte 16 Hospital Lluís Alcanyís de Xàtiva,  
Especialitat Cap Servei  
Medicina Intensiva 1  
Rehabilitació 1  
Urologia 1  
Districte 17 Hospital Marina Alta de Dénia  
Especialitat Cap Servei  
Ginecologia-Obstetrícia 1  
Anestèsia - Reanimació 1  
Districte 18 Hospital de la Vila Joiosa  
Especialitat Cap Servei  
Pediatria 1  
Anestèsia - Reanimació 1  
Radiodiagnòstic 1  
Districte 19 Hospital Mare de Déu dels Lliris d'Alcoi  
Especialitat Cap Servei  
Ginecologia-Obstetrícia 1  
Districte 20 Hospital General d'Elda  
Especialitat Cap Servei  
Rehabilitació 1  
Anàlisis Clíniques 1  
Anestèsia - Reanimació 1  
Ginecologia -Obstetrícia 1  
Medicina Interna 1  
Radiodiagnòstic 1  
Districte 21 Hospital de Sant Joan  
Especialitat Cap Servei  
Urologia 1  
Traumatologia i Cirurgia Ortopèdica 1  
Anestèsia - Reanimació 1  
Radioteràpia 1  
Districte 22 Hospital General d'Alacant  
Especialitat Cap Servei  
Radiodiagnòstic 1  
Nefrologia 1  
Neurologia 1  
Cirurgia càrdio-vascular 1  
Districte 23 Hospital General d'Elx  
Especialitat Cap Servei  
Anàlisis Clíniques 1  
Medicina Intensiva 1  
Rehabilitació 1  
Districte 24 Hospital d'Orihuela  
Especialitat Cap Servei  
Obstetricia-Ginecología 1  
ANNEX III  
Barem per a places de cap de servei  
La) Per cada matricula d'honor o excel·lent durant els estudis de llicenciatura: 0,2 punts  
b) Per cada notable durant els estudis de llicenciatura: 0,1 punts  
No s'ha de valorar: religió, idiomes, ètica, formació política i educació física. (Puntuació màxima 4 punts)  
2.a) Grau de llicenciatura. 0,5 punts En cas de premi extraordinari o excel·lent: 0,5 punts  
3.a) Per cada excel·lent o matrícula d'honor en els cursos monogràfics del doctorat: 0,2 punts  
b) Per cada vuit crèdits corresponents a cursos monogràfics de doctorat:  
(Puntuació màxima: 1 punt per la suma dels apartats A i B).  
4. Grau de doctor: 1,5 punts  
Amb excel·lent o cum laude: 1 punt  
Amb premi extraordinari: 0,5 punts  
5.a) Titulats superiors que hagen acomplert el període complet de formació com a resident en l'especialitat que es tracte (certificat MIR): 8 punts  
b) Havent superat convocatòria nacional per a optar a places MIR sense completar el programa. Per cada any en especialitat de branca comuna en la plaça objecte de concurs: 1,5 punts  
(Els apartats a i b són excloents)  
6. Titulats superiors que hagen acomplert el període complet de formació com a residents en centre estranger amb programa reconegut de docència per a postgraduats en les especialitats que es tracte, i amb títol convalidat pel Ministeri d'Educació i Ciència: 8 punts  
7. Màster en salut pública, administració o matèria relacionada amb l?especialitat impartida en la universitat, escola nacional de Sanitat o centres pertanyents o homologats per la Generalitat Valenciana: 1 punt  
8. Per formació com a especialista en centres acreditats per a la docència, per un mínim de dos anys: 4 punts -  
9. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la Seguretat Social o en institucions amb programa acreditat per a la docència per la corresponent comissió nacional, o en institucions sanitàries de país estranger realitzades en virtut de conveni o acords assistència sanitària amb el dit país l?exercici dels quals haja estat expressament autoritzat al facultatiu en qüestió pel Ministeri de Sanitat i Consum: 0,1 punts  
(Puntuació màxima: 7 punts)  
10. Per cada mes de serveis prestats en propietat en serveis no jerarquitzats de la Seguretat Social en la corresponent especialitat. 0,1 punts (Puntuació màxima: 7 punts)  
11. Per cada mes de serveis prestats com a interí, contractat o eventual en els serveis jerarquitzats de la Seguretat Social en la especialitat que es tracte.  
(Puntuació màxima: 7 punts) 0,1 punts  
(La suma dels apartats 9, 10 i 11 no podrà excedir els 7 punts).  
12. Per cada període de 4 anys prestats en propietat en serveis jerarquitzats dependents de l'administració pública o en institucions del Sistema Nacional de Salut en l?especialitat que es tracte:  
a) Com a Cap de Secció: 1,5 punts  
b) Com a Cap de Servei: 2 punts   
(Puntuació màxima: 6 punts)  
13. Catedràtic de la universitat (Medicina, Farmàcia o Estomatologia) de l?especialitat que es tracte: 8 punts  
14. Professor Titular de la universitat (Medicina, Farmàcia o Estomatologia) de l?especialitat que es tracte: 7 punts  
15. Cap de Departament o Servei amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat que es tracte: 8 punts  
16. Cap de Secció amb nomenament en propietat dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l?especialitat que es tracte: 7 punts  
17. Farmacèutic, Químic, Biòleg o Metge Adjunt, amb nomenament en propietat, dels serveis jerarquitzats de la Seguretat Social, o d'hospitals amb programa acreditat per a la docència per la comissió nacional de l?especialitat que es tracte: 6 punts  
18. Metges o Farmacèutics Inspectors, per oposició del cos sanitari de la Seguretat Social per a l'especialitat de Medicina Preventiva els primers i per a places de Farmàcia Hospitalària els segons: 6 punts  
19. Metge Especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts  
(La puntuació compresa des del punt 13 fins al 19 és excloent).  
20. Per treballs científics i d'investigació publicats i aportacions a reunions científiques sobre l'administració o especialitat que es tracte. (Puntuació màxima: 4 punts).  
21. Facultatiu amb plaça en propietat, pel fet d'haver exercit serveis en exclusivitat en les administracions públiques en funcions d'ordenació, planificació i gestió sanitària. Per cada mes:  
(Puntuació màxima: 2 punts) 0,1 punts.  
22. Professor Associat en ciències de salut en hospitals amb conveni específic amb universitat -i amb programa de docència pregraduada: 1 punt  
23. Assistència a cursos d'una duració igual o superior a 40 hores lectives en l?especialitat que es tracte. Per cada curs:  
(Puntuació màxima: 1 punt). 0,1 punts  
24. Pel fet d'haver acomplert 1 any com a component de les comissions de control de qualitat acreditades d'institucions sanitàries i amb l'aportació de certificació del director d'aquestes. Per cada any: 0,1 punts  
(Puntuació màxima: 1 punt)  
ANNEX IV  
Barem de mèrits per coneixement del valencià  
El coneixement del valencià es valorarà fins a un màxim de 2 punts quan s'acredite la possessió del corresponent certificat expedit o homologat per la Junta Qualificadora de Coneixements del Valencià:  
1. Coneixement oral: 0,5 punts  
2. Coneixement de grau elemental: 1 punt  
3. Coneixement de grau mitjà: 1,5 punts  
4. Coneixement de grau superior: 2 punts  
Veure imatge